MENA รูด 7% คาดขายทำกำไร หลังราคาพุ่งนิวไฮ
MENA ร่วงเกือบ 7% ราคาแตะ 2.44 บ. คาดนักลงทุนขายทำกำไร หลังราคาพุ่งนิวไฮระดับ 2.66 บ. โบรกคาดกำไรปีนี้ทำจุดสูงสุดใหม่ที่ 79 ลบ. หลังขยายกองรถเพิ่ม
MENA รูด 7% คาดนักลงทุนขายทำกำไร หลังราคาพุ่งนิวไฮระดับ 2.66 บ. โบรกคาดกำไรปีนี้ทำจุดสูงสุดใหม่ที่ 79 ลบ. หลังขยายกองรถเพิ่ม
22 มี.ค. 2566

ผู้สื่อข่าวรายงานว่า วันนี้ (22 มี.ค.66) ราคาหุ้นบริษัท มีนาทรานสปอร์ต จำกัด (มหาชน) หรือ MENA ล่าสุด ณ เวลา 14.37 น. อยู่ที่ระดับ 2.44 บาท ลบ 0.18 บาท หรือ 6.87% สูงสุดที่ระดับ 2.70 บาท ต่ำสุดที่ระดับ 2.36 บาท ด้วยมูลค่าซื้อขาย 130.54 ล้านบาท

ทั้งนี้ราคาหุ้น MENA ปรับตัวลง คาดนักลงทุนขายทำกำไร หลังจากก่อนหน้านี้ราคาหุ้นปรับตัวขึ้นอย่างต่อเนื่องจนขึ้นไปแตะระดับสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (ตลท.) ที่ 2.66 บาท
ด้านบล.เคจีไอ (ประเทศไทย) ระบุในบทวิเคราะห์ ประเมินราคาเป้าพื้นฐาน MENA ที่ 3.3 บาท มองแนวโน้มผลการดำเนินงานปีนี้โตทำ New High ที่ 79 ล้านบาท เติบโต 55% เมื่อเทียบจากปีก่อน จากการขยายกองรถสาหรับให้บริการขนส่งปูนซีเมนต์ (Ready-mixed concrete) และกองรถสาหรับขนส่งสินค้าอาหารสัตว์ (ปศุสัตว์) และการเตรียมโอนกองรถขนส่งสินค้าไปยัง JV ใหม่ (JV ร่วมกับกลุ่ม CBG) ในไตรมาส 2/66 นี้ โดย MENA จะถือหุ้นใน JV ใหม่ 35% และเน้นขนส่งสินค้าให้กับทาง “ตะวันแดง” เช่น ร้าน CJ supermarket คาดบันทึกกาไรจาก JV เพิ่มอีกราว +/-15 ล้านบาทในปีนี้ 3) Forward PE เท่ากับ +/-24 เท่า ขณะที่คาดกำไร 2 ปีข้างหน้าโตเฉลี่ย CAGR ปี 2566 –68 เติบโต 29%